**Ալիսա Ջեյն Միլանո** (անգլ.՝ Alyssa Jayne Milano, դեկտեմբերի 19, 1972(1972-12-19), Bensonhurst, Բրուքլին, Նյու Յորք, Նյու Յորք, ԱՄՆ), ամերիկացի դերասանուհի։ Առավել հայտնի է «Ո՞վ է շեֆը» սիթքոմում Սամանտա Միշելի դերով (1984-1992) և «Հմայվածները» հեռուստասերիալում Ֆիբի Հոլիվելի դերով։

Վաղ տարիներ
-----------

Ալիսա Ջեյն Միլանոն ծնվել է Նյու Յորքի Բրուքլին բնակավայրում։ Նրա մայրը՝ Լին, մոդելավորող է, իսկ հայրը՝ Թոմասը, ֆիլմերի երաժշտական խմբագիր է և հայտնի նավապետ։ Նա ունի կրտսեր եղբայր՝ Կորի (ծնվել է 1982)։ Ալիսան մանկությունն անցկացրել է Սթաթեն Այլենդում և մշտապես այցելել է կաթոլիկ եկեղեցի։ Այն բանից հետո, երբ Ալիսան դարձել է հայտնի, նրա ընտանիքը տեղափոխվել է Հոլիվուդ։ Սովորել է Կալիֆոռնիա նահանգի Շերման Օքս քաղաքի «Buckley School» դպրոցում։

Կարիերա
-------

Տասնմեկ տարեկանում մարմնավորել է Սամանթա Միշելի դերը «Ո՞վ է շեֆը» սիթքոմում։ Առնոլդ Շվարցենեգերի հետ նկարահանվել է «Կոմանդո» ֆիլմում։ 1988 թվականին նկարահանվել է «Պատանեկական զույգ» տեսահոլովակում։

1989-1992 թվականներին Ճապոնիայում ձայնագրել է հինգ երաժշտական ալբոմ։ Ընդհանուր առմամբ վաճառվել է նրա երաժշտական ալբոմների ավելի քան մեկ միլիոն օրինակ, իսկ ալբոմներից մեկը դարձել է պլատին։

Միլանոն նկարահանվել է «Վամպիրի գրկում», «Ուսանողուհու խոստովանություն» և «Մահացու մեղքերը»։ 1998 թվականի դեկտեմբերին նա ստացել է 230 000 դոլար անհայտ վեբ դիզայներից, որը համացանցում տարածել է նրա մերկ լուսանկարները։ Լուրեր են պտտվել, որ նա 2000 թվականին մերկ նկարահանվել է օծանելիքի գովազդում, օծանելիքի հետ վաճառվել են նաև պահպանակներ, սակայն *WB* և *FOX* ընկերությունները հրաժարվել են դա մեկնաբանել, իսկ *Seventeen* և *Teen People* ամսագրերում այդ բամբասանքները հերքվել են։ Այն բանից հետո, երբ նա նկարահանվել է «Բիկինի» ամսագրում, Թոնի Դանցան ասել է.

|  |  |  |
| --- | --- | --- |
|  | Ես անհանգստանում եմ նրա համար, բայց դա իմ տեղը չէ՝ ինչ-որ բան ասելու համար, չէ որ ես նրա հայրը չեմ, ես միայն խաղացել եմ նրա դերը։ |  |

Այնուհետև Ալիսա Միլանոյին մեծ հայտնիություն է բերել «Մելրոուզ Փլեյս», «Սփին սիթի» և առավել ևս «Հմայվածները» սերիալներում ունեցած դերերի համար։ «Հմայվածները» հեռուստասերիալի հինգերորդ եթերաշրջանից հետո Հոլի Մարիի հետ, որի հետ նա ընկերացել է նկարահանումների ընթացքում, դառնում է այդ սերիալի պրոդյուսերը և թողարկում կանացի ներքնազգեստի շարք։

2008 թվական, հարցազրույց Ալիսիից
Նկարահանվել է «Blink-182» խմբի «Josie» տեսահոլովակում, իսկ 2007 թվականին նկարահանվել է «Veet» և «SheerCover» կոսմետիկ ընկերությունների արտադրանքի գովազդում։

Անձնական կյանք
--------------

1999 թվականի հունվարից մինչև նոյեմբեր Ալիսան եղել է ամուսնացած է *Remy Zero* երաժշտական խմբի անդամ Սինջան Թեյթի հետ։

2009 թվականի օգոստոսի 15-ից Միլանոն երկրորդ անգամ ամուսնացել է *Creative Artists Agency* սպորտային գործակալ Դեյվիդ Բագլիարիի հետ, որի հետ հանդիպել է նրանց հարսանիքից 2 տարի առաջ։ Զույգը ունի երկու երեխա, Մայլո Թոմաս Բագլիարին (ծնվել է 31.08.2011) և Էլիզաբելա Դիլան Բագլիարին (ծնվել է 04.09.2014)։

Միլանոն ունի ալերգիա սոյայից և վախենում է ջրից, ինչի պատճառով առաջացել են խնդիրներ «Հմայվածները» սերիալի նկարահանումների ժամանակ։ Նաև տառապում է դիսլեքսիա հիվանդությամբ։

Ալիսա Միլանոն բուսակեր է և կենդանիների իրավունքների շարժման ակտիվիստ։

2019 թվականի օգոստոսին Միլանոն հայտնել էր, որ 1993 թվականին ինքը երկու անգամ աբորտ է արել, երբ հարաբերություններ է ունեցել դերասան Սքոթ Վուլֆի հետ։ Նա ընդունել է հակաբեղմնավորիչներ, բայց չնայած դրան՝ հղիացել է։

Ծանոթագրություններ
------------------

1. 1 2  Discogs — 2000.
2. ↑  «Alyssa Milano Biography (1974-)». *Filmreference.com*.
3. ↑  «WITCH ON HEELS». *Geocities.com*. Արխիվացված է օրիգինալից 2012 թ․ փետրվարի 18-ին. Վերցված է 2008 թ․ հուլիսի 10-ին.
4. ↑  «Exclusive: *Earl* Charmed By Alyssa Milano». *TVGuide.com*. Արխիվացված է օրիգինալից 2007 թ․ նոյեմբերի 14-ին. Վերցված է 2007 թ․ սեպտեմբերի 6-ին.
5. ↑  Wihlborg, Ulrica (2009 թ․ օգոստոսի 15). «Alyssa Milano Gets Married!». *People*. Արխիվացված օրիգինալից 2012 թ․ փետրվարի 18-ին. Վերցված է 2009 թ․ օգոստոսի 15-ին.
6. ↑  Alyssa Milano Gave Birth to a Boy!
7. ↑  «Алисса Милано снова стала мамой!». *www.starslife.ru*. 4 сентября 2014. Վերցված է 2014 թ․ սեպտեմբերի 5-ին.
8. ↑  Why Alyssa Milano Named Her Son After Milo Ventimiglia — Whom She Had ‘No Idea’ Had a Crush on Her
9. ↑  Alyssa Milano Reveals Struggles with Anxiety and Postpartum Depression: 'Please Come Tell Me That I Am Not Alone'
10. ↑  «Us Weekly reports Alyssa Milano was spotted sipping champagne at Mansion in Miami Beach». *Abstracts.net*. Արխիվացված օրիգինալից 2012 թ․ փետրվարի 18-ին. Վերցված է 2013 թ․ հունիսի 20-ին.
11. ↑  Alyssa Milano

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալիսա Միլանո» հոդվածին։ |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ |
|  |
| Թեմատիկ կայքեր | AllMovie · Allmusic · Allmusic · AlloCiné · ČSFD · Դանիական ազգային ֆիլմագրություն · Discogs · Internet Movie Database · ԿինոՊոիսկ · Metacritic · MusicBrainz · Rotten Tomatoes · Giant Bomb · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNC: a11877248 · BNE: XX1297631 · BNF: 139302725 · CONOR: 49360227 · GND: 135616182 · ISNI: 0000000094740464 · LCCN: no98099048 · NDL: 00621129 · NKC: xx0202292 · NLP: a0000001741017 · NTA: 301167214 · NUKAT: n2017083136 · SUDOC: 131453459 · VIAF: 15991705 · WorldCat VIAF: 15991705 |

 |

 |